Ügyiratszám: 8452-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága 2015. 04. 15-én 1345 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,
* **A Polgármesteri Hivatal részéről jelen vannak:** Dr. Sóvágó László polgármester, Dr. Vincze Ferenc jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Varga Imre humán-közszolgáltatási irodavezető-helyettes, Kunkliné Dede Erika egészségügyi, szociális irodavezető-helyettes
* **Jelen van továbbá:** Orosz János képviselő, Nyéki István a Hajdúszoboszlói Városgazdálkodási Nonprofit Zrt. vezérigazgatója, Czeglédi Gyula a Hungarospa Zrt. vezérigazgatója, Kabály Zsolt a Hajdúszoboszlói Turisztikai Közhasznú Nonprofit Kft. ügyvezető igazgatója,
* **jegyzőkönyvvezető:** Fehér Adrienn

Marosi György Csongor:

Harsányi István jelezte, hogy nem tud részt venni az ülésen. A jelen lévők létszáma alapján megállapítom, hogy a bizottság határozatképes.

Az eredetileg kiküldött napirendi pontokhoz még öt napirendi pont érkezett, melyek közül négy az ülést megelőzően kerültek kiosztásra (Előterjesztés a 3504/2 hrsz ingatlanon található faház bontása, A Szoboszlói Kulturális Közösség Egyesület kérelme, A Drexx-well Kft. kérelme, Energetikai támogatásról szóló határozat módosítása), egy napirend pedig szóban lett előterjesztve (Önkormányzati gazdasági társaságok hatékony működését elősegítő javaslat előkészítése).

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a plusz napirendi pontokat. (a döntéshozatalban 8 fő vett részt).

**67/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztések napirendre vételét.**

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a kiküldött és a plusz napirendi pontokat. (a döntéshozatalban 8 fő vett részt).

**68/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

**A képviselő-testület 2015. április 16-i ülésanyagának véleményezése:**

1. Előterjesztés az önkormányzat gazdasági ciklusprogramjának elfogadására. (1. sz. testületi napirend)

Előadó: jegyző

1. Beszámoló az önkormányzati (többségi) tulajdonú gazdasági társaságok 2014. évi tevékenységeiről (2. sz. testületi napirend):
	1. Hungarospa Zrt.
	2. Hajdúszoboszlói Városgazdálkodási Nonprofit Zrt.
	3. Turisztikai (TDM) Kft.

Előadó: vezérigazgatók, ügyvezető

1. Előterjesztés a Hajdúszoboszlói Turisztikai Nonprofit Kft. kötelező törzstőke emeléséről. (3. sz. testületi napirend)

Előadó: ügyvezető

1. Javaslat a 2014. évi költségvetési rendelet módosítására. (5. sz. testületi napirend)

Előadó: gazdasági irodavezető-főkönyvelő

1. Beszámoló Hajdúszoboszló város 2014. évi költségvetésének végrehajtásáról. (6. sz. testületi napirend)

Előadó: polgármester

1. Előterjesztés gyógyhelyfejlesztési stratégia készítésére. (9. sz. testületi napirend)

Előadó: jegyző

1. Előterjesztés Leader helyi akciócsoport támogatásáról. (10. sz. testületi napirend)

Előadó: jegyző

1. Előterjesztés kátyúzási munkákra pénzügyi keret elkülönítéséről. (11. sz. testületi napirend)

Előadó: főmérnök

1. Előterjesztés a belső ellenőrzési tevékenység 2014. évi végrehajtásáról. (4. sz. testületi napirend)

Előadó: jegyző

1. Előterjesztés a 3504/2 hrsz ingatlanon található faház bontásáról

Előadó: főkönyvelő

**Képviselő-testületi napirendben nem szereplő, csak bizottsági anyag:**

1. Előterjesztés tárgyi eszközök és kisértékű tárgyi eszközök analitikus nyilvántartási rendszerének témaellenőrzése

Előadó: jegyző

1. Előterjesztés a számviteli jogszabályok 2014. évi változásából eredően a belső szabályzatok aktualizálása megtörténtének ellenőrzéséről

Előadó: jegyző

1. Előterjesztés a 2015. évi közterület használatról

Előadó: főmérnök

1. Előterjesztés a Fogthüy utcán sebességcsökkentő bordák elhelyezéséről

Előadó: főmérnök

1. Életerő Egyesület kérelme

Előadó: elnök

1. A Szoboszlói Kulturális Közösség Egyesület kérelme

Előadó: elnök

1. A Drexx-well Kft. kérelme

Előadó: elnök

1. Energetikai támogatásról szóló határozat módosítása

Előadó: egészségügyi, szociális irodavezető-helyettes

1. Önkormányzati gazdasági társaságok hatékony működését elősegítő javaslat előkészítése

Előadó: alpolgármester

1. Egyebek
2. **napirend**

***Előterjesztés az önkormányzat gazdasági ciklusprogramjának elfogadására***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**69/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a 2014-2019. éveket felölelő időszakra szóló gazdasági program melléklet szerinti elfogadását.**

Határidő: folyamatos, jelentésadásra: 2019. szeptember 30.

Felelős: polgármester, illetve jegyző

1. **napirend**

***A Hungarospa Zrt. 2014. évi tevékenységeiről szóló beszámolója***

Czeglédi Gyula:

A nagy terjedelmű anyaggal az volt a célunk, hogy történelmi távlatokban is láthassák a cég fejlődését. A beszámoló elkészülése után érkezett az Aqua-Palace építése kapcsán 4-5 évvel ezelőtt indított szabálytalansági eljárás másodfokú határozata, mely szerint nem állapítható meg szabálytalanság. Az akkor inkasszóval leemelt 51 millió forint a jegybanki alapkamattal megnövelve 2,5 -3 évre visszamenőlegesen 60 millió Ft-ra nőtt, ezt várjuk vissza az államtól. Az állam képviselője közölte, hogy nem kívánnak az ügyben tovább menni.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a kiegészítésben foglaltak alapján - a következő határozatot hozta:

**70/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a Hungarospa Zrt. 2014. évi tevékenységeiről szóló beszámoló elfogadását**

Határidő: -

Felelős: -

1. **napirend**

***Hajdúszoboszlói Városgazdálkodási Nonprofit Zrt. 2014. évi tevékenységeiről szóló beszámolója***

Nyéki István:

A beszámoló üzletrészenként mutatja be a munkánkat, a mellékletek pedig a költségnemenkénti részletezést. A kiegészítés a jogszabályi előírásnak megfelelően a távhőgazdálkodásra és a hulladékgazdálkodása vonatkozó külön mérleget tartalmaz. Az anyagot a könyvvizsgáló és a felügyelő bizottság jóváhagyta.

Marosi György Csongor:

Bodó Sándor országgyűlési képviselő többször érdeklődött, hogy a hulladékgazdálkodási pályázattal kapcsolatban hol tart az ügy. Azt várják, hogy a ránk eső közel 100 millió Ft összeget lehívjuk.

Nyéki István:

A konzorciumban Hajdúszoboszló Város Önkormányzata van nevesítve, a Hajdúszoboszlói Városgazdálkodási Nonprofit Zrt. nem nyújtott be pályázatot. Semmilyen hivatalos értesítés, megkeresés nem történt. Ha van kedvezményezett, akkor az az önkormányzat, neki kell megkeresni Nádudvar önkormányzatát.

Dr. Vincze Ferenc:

Óvakodjunk attól a döntéstől, hogy ezt az összeget lehívjuk. A Hungarospa ügyével ellentétben ebből az ügyből nem lehet győztesen kijönni. Egyeztettünk a nádudvari polgármesterrel is, és ő sem tudta megmondani, hogy mire kértük a támogatást. Ez nem a mi pénzünk, nem kérte az önkormányzat, erre vonatkozó döntés nem volt. Egyetemlegesen felelősek vagyunk a nádudvari több százmillió forintért is. Az uniós ellenőrzések kapcsán sokszorosát kellene visszafizetni.

Lőrincz László:

Hajdúszoboszló érdekei azt kívánták volna, hogy a szemétlerakóba valósuljon meg az a beruházás, ami ahhoz kellet volna, hogy ez a szemétlerakó megfelelően tudjon tovább működni. Erről a pályázatról csak annyit hallottunk, hogy eszközbeszerzésekre, szemétszállító gépkocsira, kukákra, stb. lehetett támogatást igényelni. Nádudvar egyedül nem pályázhatott volna. Tisztázni kell Nádudvar polgármesterével hogy kerültünk bele a pályázatba.

Antalné Tardi Irén:

A köztisztasági feladatok teljesítése jóval alulmarad annál, amit előirányoztak a 2014 évi költségvetésben. Gondolom a havazás elmaradása volt az oka. Ilyen estre van-e lehetőség arra, hogy egyéb feladatokat is beemeljünk? Sok esetben túl széles a közterületi rész, az árkok nehezen nyírhatóak és a tulajdonos anyagi és egészségügyi állapotánál fogva nem tudja rendben tartani. Eljuttathatom-e azok listáját, akik segítséget igényelnek?

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**71/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúszoboszlói Városgazdálkodási Nonprofit Zrt. 2014. évi tevékenységeiről szóló beszámoló elfogadását.**

Határidő: -

Felelős: -

1. **napirend**

***A Turisztikai (TDM) Kft.*** ***2014. évi tevékenységeiről szóló beszámolója***

Kabály Zsolt:

A Felügyelő Bizottsági kérések belekerültek a beszámolóba a megküldött anyagban megtalálhatóak.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**72/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a Turisztikai (TDM) Kft. 2014. évi tevékenységeiről szóló beszámoló elfogadását.**

Határidő: -

Felelős: -

1. **napirend**

***Előterjesztés a Hajdúszoboszlói Turisztikai Nonprofit Kft. kötelező törzstőke emeléséről***

Kabály Zsolt:

A Hajdúszoboszlói Turisztikai Nonprofit Kft tulajdonosai a taggyűlésen elfogadták a társaságot érintő kötelező törzstőke emelését. A törzstőke emelés a tulajdoni arányoknak megfelelően történt.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**73/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja Hajdúszoboszló Város Önkormányzatának a Hajdúszoboszlói Turisztikai Nonprofit Kft-ben lévő tulajdonrésze arányában rá eső 1.000.000,- Ft kötelező törzstőke emelés összegét.**

Határidő: 2015. április 30.

Felelős: jegyző

1. **napirend**

***Javaslat a 2014. évi költségvetési rendelet módosítására***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**74/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja és javasolja a képviselő-testületnek a 2014. évi költségvetési rendelet módosítására vonatkozó rendelet tervezet elfogadását.**

Határidő: a 2014. évi költségvetés végrehajtásáig

Felelős: jegyző

1. **napirend**

***Beszámoló Hajdúszoboszló város 2014. évi költségvetésének végrehajtásáról***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**75/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja Hajdúszoboszló város 2014. évi költségvetésének végrehajtásáról szóló beszámoló elfogadását és javasolja a képviselő-testületnek a 2014. évi költségvetési rendelet végrehajtásáról szóló rendelet tervezet elfogadását.**

Határidő: 2015. április 30.

Felelős: jegyző

1. **napirend**

***Előterjesztés gyógyhelyfejlesztési stratégia készítésére***

Marosi György Csongor:

Hajdúszoboszlói Gyógyhelyfejlesztési stratégia elkészítésére” beérkezett ajánlatok bontása, értékelése megtörtént. Jegyző Úrnak volt egy javítási javaslata, hogy a 8 millió forintos keretösszeget 4 millió forintban határozza meg a testület.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak és az előterjesztő módosítása alapján - a következő határozatot hozta:

**76/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a gyógyhelyfejlesztési stratégia elkészítéséhez és a 2015 évi költségvetésben lévő pályázati céltartalékból nettó 4 millió forint keretösszeget elkülönítését.**

Határidő: azonnal

Felelős: jegyző

1. **napirend**

***Előterjesztés Leader helyi akciócsoport támogatásáról***

Marosi György Csongor:

A LEADER akciócsoport korábbi visszatérítendő támogatása csökkentésre kerül a jelenleg kért támogatási összeggel.

Dr. Vincze Ferenc:

Az Unió nem hagyta jóvá a Vidékfejlesztés programot. A szervezetet hasznos számunkra, nem kellene működésképtelen állapotba hozni. Direkt azért álltunk össze a hajdúvárosokkal, hogy jusson nekünk is a vidékfejlesztési pénzekből. Voltak beruházások, és ezután is fog a város, az önkormányzat, a civilek és a vállalkozások pénzhez jutni. A kért támogatás nem kidobott pénz, hanem áthidalja ezt a nehézséget, az akciócsoport működéséhez szükséges.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**77/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Hajdúk Vidékfejlesztési Egyesülete 517.328 forint vissza nem térítendő támogatásban részesüljön a 2015 évi költségvetés pályázati céltartalékából és hogy ezzel az összeggel a korábban nyújtott 1.227.000 forint visszatérítendő támogatás, csökkentésre kerüljön.**

Határidő: azonnal

Felelős: jegyző

1. **napirend**

***Előterjesztés kátyúzási munkákra pénzügyi keret elkülönítéséről***

Marosi György Csongor ismertette az előterjesztést.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**78/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a városi költségvetés 9. sz. mellékletben (városüzemeltetés) „Belterületi utak fenntartása” költséghely felosztását alábbi két költséghely meghatározásával.**

* **Belterületi helyi utak fenntartása: 30.000.000,- Ft**
* **Belterületi helyi utak kátyúzása: 20.000.000,- Ft**

**Támogatja a belterületi helyi utak kátyúzása költséghely kerete terhére a tervező, a műszaki ellenőr és a közbeszerzési tanácsadó megbízásával kapcsolatosan felmerülő költségek biztosítását.**

**Támogatja továbbá, hogy az Önkormányzat meglévő vagyon- és felelősségbiztosítását kiterjessze a kátyúk okozta káreseményekre vonatkozóan is.**

Határidő: -

Felelős: jegyző

1. **napirend**

***Előterjesztés a belső ellenőrzési tevékenység 2014. évi végrehajtásáról***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**79/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja az önkormányzat irányítása alá tartozó költségvetési intézményeinek 2014. évi belső ellenőrzéseiről szóló éves jelentés elfogadását. (Az előterjesztés 1. számú melléklete)**

**Hajdúszoboszló Város Önkormányzatának Gazdasági Bizottsága támogatja a Polgármesteri Hivatal 2014. évi belső ellenőrzéseiről szóló éves jelentés elfogadását. (Az előterjesztés 2. számú melléklete)**

Határidő: -

Felelős: -

1. **napirend**

***Előterjesztés a 3504/2 hrsz. ingatlanon található faház bontásáról***

Lőrincz László:

Az ingatlan megvásárlásakor a rajta lévő faház jogi helyzete tisztázatlan volt, mert nem szerepelt tulajdoni lapon és az adásvételi szerződésben sem. A korábbi bérlő építette meg. Az eladó nyilatkozatot tett, hogy a bérlő lelakta az épület értékét, így az már az önkormányzat tulajdonát képezi. Felmerült az a lehetőség, hogy a galyatetői ingatlanra kerüljön átszállításra, de annak nagy lenne a költsége. Javasoljuk az értékesítésre történő meghirdetését.

Orosz János József:

Gazdaságosabb lenne egy őrző-védő szolgálat céljára hasznosítani.

Lőrincz László:

Mivel a műfüves pálya területére esik, mindenkép el kell bontani.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**80/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúszoboszló 3504/2 hrsz. alatti, természetben a Hajdúszoboszló, Szép Ernő utcában található kivett sporttelep megnevezésű 3903 m2 nagyságú ingatlan területén található 50 m2 alapterületű faház zárt borítékos ajánlattételi eljárás lefolytatásával történő értékesítését.**

Határidő: -

Felelős: jegyző

1. **napirend**

***Előterjesztés tárgyi eszközök és kisértékű tárgyi eszközök analitikus nyilvántartási rendszerének témaellenőrzése***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**80/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Intézményműködtető Központ eszköz-nyilvántartási rendszerének témaellenőrzéséről készített ellenőrzési jelentést elfogadja.**

Határidő: -

Felelős: -

1. **napirend**

***Előterjesztés a számviteli jogszabályok 2014. évi változásából eredően a belső szabályzatok aktualizálása megtörténtének ellenőrzéséről***

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**80/2015. (VI.15.) GB határozat**

**Hajdúszoboszló Város Önkormányzatának Gazdasági Bizottsága a számviteli jogszabályok 2014. évi változásából eredően a belső szabályzatok aktualizálása megtörténtének ellenőrzéséről készített jelentést elfogadja**.

Határidő: -

Felelős: -

1. **napirend**

***Előterjesztés a 2015. évi közterület használatról***

Marosi György Csongor:

A városfejlesztési, Mezőgazdasági Bizottság a zenés produkciókhoz csak egy fix, fizetős helyet javasolt felváltva a Pávai-Vajna szobornál, mert a városi rendezvények alkalmával nagyon zavaróak voltak. A kisebb zenei rendezvényeknek megmaradt a két ingyenes hely. Az elektromos autóra és motorra kell meghatároznunk a napidíjat. A korábbira jelezték, hogy nagyon drasztikus volt a napi 1000 Ft/db emelés. A kérelmező 500 Ft/db/nap díjat javasolt. Én az 550 Ft/db/nap díjat javaslom, mely 10 %-os emelést jelent.

Antalné Tardi Irén:

Az 550 Ft/db/nap díjtételt nagyon kevésnek tartom, a korábbihoz közel eső összeget célszerű meghatározni. A vállalkozó mérlegelje hány autóra veszi igénybe. Javaslom a 900 Ft/db/nap összeget.

Képíró Ákos:

Ha az 1000 Ft/db/nap díjtétellel nem tudott működni a vállalkozás, akkor a közel eső összeggel sem fog tudni.

A GB 1 igen szavazattal (Antalné Tardi Irén) 2 ellenszavazattal (Képíró Ákos, Kanizsay György Béla) és 5 tartózkodás mellett (Marosi György Csongor elnök, Juhász Géza, Kállai István Elek, Kolozsvári Csaba, Szabó Marianna) nem fogadta el a javaslatot (a döntéshozatalban 8 fő vett részt) és a módosító javaslatban foglaltak alapján - a következő határozatot hozta:

**83/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága nem támogatja a Szent István parkban történő elektromos kisautók közterület-használatának 900 Ft/nap/db összegű díjmeghatározását.**

Határidő: **-**

Felelős: jegyző

A GB 6 igen szavazattal (Marosi György Csongor elnök, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) 1 ellenszavazattal (Antalné Tardi Irén) és 1 tartózkodás mellett (Szabó Marianna) elfogadta a javaslatot (a döntéshozatalban 8 fő vett részt) és az előterjesztésben és a módosító javaslatban foglaltak alapján - a következő határozatot hozta:

**84/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága Szent István parkban az elektromos kisautó és kismotor üzemeltetéséhez szükséges közterület használati díjat 550 Ft/db/nap összegben határozza meg.**

Határidő: **-**

Felelős: jegyző

**16. napirend**

***Előterjesztés a Fogthüy utcán sebességcsökkentő bordák elhelyezéséről***

Marosi György Csongor:

A Városfejlesztési, Mezőgazdasági Bizottság döntött arról, hogy a Fogthüy utca kétirányúsítva lesz. A táblák kihelyezése után mérlegeli majd azt, hogy javasolja-e a sebességcsökkentő bordák kihelyezését.

**17. napirend**

***Életerő Egyesület kérelme***

Marosi György Csongor:

150.000 Ft-ot javaslok az egyesületnek. Fontos egyesülete a városnak, rengeteg rendezvényt szerveznek a művelődési központban.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben és a javaslatban foglaltak alapján - a következő határozatot hozta:

**85/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága 150.000 Ft támogatást nyújt az Életerő Egyesület működési költségeire.**

Határidő: 2015. április 30.

Felelős: jegyző

**17. napirend**

***A Szoboszlói Kulturális Közösség Egyesület kérelme***

Marosi György Csongor:

Az Életfa egyesület programjaiban vesznek részt, ifjúsági, egészségügyi, mentálhigiénés programokat szerveznek, a fiatalokat próbálják megszólítni. Javaslom, hogy az irodabérletre 120.000 Ft támogatást adjunk.

Egy égisz alá kellene ezeket a fiatalokat megszólító, közéletbe hozó szervezeteket terelni, hogy egy új közösségi teret hozzanak létre a városnak.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben és a javaslatban foglaltak alapján - a következő határozatot hozta:

**86/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága 120.000 Ft támogatást nyújt a Szoboszlói Kulturális Közösség Egyesület irodabérlet költségeire.**

Határidő: 2015. április 30.

Felelős: jegyző

**17. napirend**

***Drexx-well Kft. kérelme***

Marosi György Csongor:

A korábbi döntés alkalmával a kézműves sátorban kapott helyet. Azonban kiderült, hogy túl kicsi a hely. A már korábban meghatározott 6000 Ft-os egyedi napi díj elfogadását kérte.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**87/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága a Drexx-well Kft. Gyógyfürdő előtti parkolóban történő közterület-használati díját 6.000Ft/nap összegben**

**állapítja meg.**

Határidő: 2015. április 30.

Felelős: jegyző

**Egyebek**

***Az egyedi lakóingatlanok energetikai korszerűsítésének támogatásával kapcsolatos határozat módosítása***

Marosi György Csongor:

A 33/2015. (II.25.) GB határozatban pályázati kiírás lett elfogadva helytelenül, mert nem lehet pályázni, hanem egy szociális és rendkívüli alap lesz a rászorulóknak. Elkészült a szabályzat tervezete.

A tervezet lényegi összefoglalóját az ülésen ismertette az elnök.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben és a módosító javaslatban foglaltak alapján - a következő határozatot hozta:

**88/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága támogatja az egyedi lakóingatlanok energetikai korszerűsítésének támogatására elkülönített alap egyedi kérelem alapján rászorúltsági alapon történő elosztását.**

Határidő: 2015. május 30.

Felelős: jegyző

***Gazdasági társaságok irányításának felülvizsgálata***

Holoda Attila:

Fontolja meg a bizottság az önkormányzati részvénytársaságoknál a szakmai emberekből álló igazgatóság visszahozását. Nem megengedhető a méretüknél fogva, hogy kizárólag egy ember irányítása alatt legyenek. Az igazgatóság tudja a szakmaiságot és az előremutatást képviselni, rendszeres rálátással a közép- és a hosszútávú stratégia kialakításában is szerepe van. Azt a kontrollt jeleníti meg, amire sem a bizottság, sem a testület nem képes. Részletesebb elemzést tud végezni, és a rendszeres ülések alkalmával egy-egy területre fókuszálva is tud döntést hozni. Készüljön el egy ezzel kapcsolatos anyag.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), a javaslatban foglaltak alapján - a következő határozatot hozta:

**89/2015. (IV.15.) GB határozat**

**Hajdúszoboszló Város Önkormányzatának Gazdasági Bizottsága kéri, hogy a bizottság tagjaiból álló vagy esetleg külső szakértők bevonásával megalakuló munkacsoport készítsen egy tanulmányt a gazdasági társaságok tekintetében arról, hogy milyen gazdasági formában lehetne ellenőrizhetőbbé tenni a működésüket.**

Határidő: 2015. június 15.

Felelős: jegyző

Egyéb közlendő, bejelentenivaló hiányában Marosi György Csongor bizottsági elnök 1434 órakor az ülést bezárta és a Szép Ernő utcán található sportpályák megvásárlásáról szóló előterjesztés megtárgyalására zárt ülést rendelt el.

A Bizottság által tárgyalt képviselő-testületi előterjesztések a Képviselő-testület 2015. április 16-i üléséről készített jegyzőkönyv mellékletét képezik.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***